

**ข้อกำหนดและเงื่อนไข**

**การประกวดราคาขายเศษกระดาษใช้แล้วเพื่อนำไปทำลาย ครั้งที่ 1 ประจำปี 2568**

**ตามประกาศธนาคาร ลงวันที่**

------------------------------------------------------------------------------

1. **รายการกระดาษเอกสารที่จะขาย**

จะถูกจัดในรูปของกล่องเอกสาร ซึ่งภายในจะบรรจุกระดาษขาวดำ / กระดาษคละสี แยกเป็นประเภท หรืออาจบรรจุกระดาษคละประเภท ในกล่องเดียวกัน

1. **คุณสมบัติของผู้เข้าประกวดราคา**
2. ผู้เข้าร่วมประกวดราคา สามารถยื่นประกวดราคาได้ทั้งบุคคลธรรมดา หรือนิติบุคคล
3. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนรายชื่อแล้ว หรือไม่เป็นผู้ที่ได้รับผลของ  
   การสั่งให้นิติบุคคลอื่นเป็นผู้ทิ้งงานตามระเบียบของทางราชการ
4. ไม่เป็นผู้ที่ได้รับเอกสิทธิ์หรือคุ้มกัน ซึ่งอาจปฏิเสธไม่ยอมขึ้นศาลกับไทย เว้นแต่รัฐบาลของผู้เสนอราคาได้มีคำสั่งให้  
   สละสิทธิ์และความคุ้มกันเช่นว่านั้น
5. ไม่เป็นผู้มีประโยชน์ร่วมกันกับผู้เสนอราคาอื่น ณ วันประกาศประกวดราคาครั้งนี้เป็นต้นไปหรือไม่เป็นผู้กระทำการ  
   อันเป็นการขัดขวางการแข่งขันอย่างเป็นธรรมในการประกวดราคาครั้งนี้
6. **การเสนอราคา**
7. กรณีผู้เข้าร่วมยื่นซองประกวดราคาเป็นบุคคลธรรมดา ให้ใช้หลักฐานสำเนาบัตรประจำตัวประชาชน พร้อมรับรองสำเนาถูกต้อง 1 ฉบับ
8. กรณีผู้ยื่นซองประกวดราคาเป็นนิติบุคคลให้แนบหลักฐานสำเนาหนังสือรับรองการจดทะเบียนนิติบุคคล (กระทรวงพาณิชย์ออกให้ไม่เกิน 6 เดือน) โดยผู้มีอำนาจลงนามของนิติบุคคล จะต้องลงลายมือชื่อรับรองสำเนาถูกต้องและประทับตรา (ถ้ามี) พร้อมเอกสารตามข้อ 1 ของผู้มีอำนาจลงนาม
9. กรณีมอบหมายให้บุคคลอื่นเข้าทำการยื่นซองประกวดราคาแทนต้องมีสำเนาสำเนาบัตรประจำตัวประชาชนของผู้รับมอบอำนาจและใบมอบอำนาจ ปิดอากรแสตมป์ 30 บาท พร้อมหลักฐานตามข้อ 1 หรือ 2 แล้วแต่กรณีของผู้มอบอำนาจ พร้อมรับรองสำเนาถูกต้องอย่างละ 1 ฉบับ
10. **ผู้ยื่นซองประกวดราคาสามารถทำการตรวจสภาพกระดาษ เพื่อพิจารณากำหนดราคาเสนอซื้อ ณ สถานที่จัดเก็บเอกสาร ทั้งนี้ ในวันยื่นซองประกวดราคาให้ถือว่าผู้ยื่นซองประกวดราคาทุกราย ได้รับทราบและตรวจสภาพกระดาษเป็นที่เรียบร้อยแล้ว โดยผู้ยื่นซองประกวดราคายินยอมผูกพันตนตามเงื่อนไขข้อตกลงการรักษาความลับ และ/หรือข้อตกลงด้านการคุ้มครองข้อมูลส่วนบุคคลตามที่ บมจ.ธนาคารกรุงไทย (ธนาคาร) กำหนดทุกประการ**



1. **ผู้ยื่นซองประกวดราคารับทราบและยอมรับว่าธนาคารอนุญาตให้ผู้ยื่นซองประกวดราคาสามารถเข้าถึงข้อมูลดังกล่าวอันเป็นข้อมูลส่วนบุคคลของลูกค้าหรือบุคคลอื่นเพียงเท่าที่จำเป็นเพื่อวัตถุประสงค์ในการพิจารณากำหนดราคาเสนอซื้อเท่านั้น และผู้ยื่นซองประกวดราคาจะไม่ใช้หรือเปิดเผยข้อมูลดังกล่าวนอกขอบวัตถุประสงค์ดังกล่าวข้างต้น**
2. ผู้ยื่นซองประกวดราคาต้องเสนอราคาซื้อเศษกระดาษใช้แล้วดังกล่าว ในราคาเป็นบาทต่อกิโลกรัม โดยใช้ใบเสนอราคา  
   ที่กำหนด และเสนอราคาเพียงราคาเดียว ทั้งนี้ ราคาที่เสนอจะต้องตรงกันทั้งตัวเลขและตัวหนังสือ ถ้าตัวเลข และตัวหนังสือไม่ตรงกัน ให้ถือตัวหนังสือเป็นสำคัญ โดยราคาที่เสนอได้รวมภาษีมูลค่าเพิ่ม ภาษีอากรอื่น และค่าใช้จ่ายอื่นๆ   
   ทั้งปวงไว้ด้วยแล้ว โดยผู้เข้าประกวดราคาต้องรับผิดชอบราคาที่ตนได้เสนอไว้ และจะถอนการเสนอราคาภายหลังการเสนอราคามิได้ไม่ว่ากรณีใดๆ
3. ผู้ชนะประกวดราคา จะต้องยื่นราคาที่เสนอดังกล่าว เป็นราคาในการรับซื้อเศษกระดาษใช้แล้วของคลังเอกสาร **ภายในวันที่ 31 ธันวาคม 2568**
4. ผู้ชนะประกวดราคาจะต้องชำระเงินทั้งหมด โดยออกเป็นแคชเชียร์เช็คสั่งจ่าย บมจ.ธนาคารกรุงไทย **ภายในกำหนด   
   1 วัน** นับจากวันที่ได้ดำเนินการขนย้ายกระดาษเรียบร้อยแล้วในแต่ละงวด
5. **เงื่อนไขการดำเนินการ**
6. ผู้เข้าประกวดราคาที่ได้รับการคัดเลือก และธนาคารอนุมัติให้ขายเศษกระดาษแล้ว ต้องเป็นผู้จัดหายานพาหนะ บุคลากร และ/หรือสิ่งจำเป็นใดๆ ในการขนเศษกระดาษจากคลังเอกสารของธนาคารด้วยตนเอง โดยยานพาหนะต้องมีผ้าคลุมปกปิด ตามระเบียบของกรมการขนส่งทางบก หากผู้เข้าประกวดราคาไม่สามารถดำเนินการตามเงื่อนไขของธนาคารได้ไม่ว่าข้อใดข้อหนึ่ง ธนาคารสงวนสิทธิ์ในการยกเลิกการขายเศษกระดาษกับผู้เข้าประกวดราคา โดยผู้เข้าประกวดราคาจะเรียกร้องค่าเสียหายใด ๆ มิได้
7. ผู้เข้าประกวดราคาต้องขนย้ายเอกสาร**จากคลังภูมิภาคให้แล้วเสร็จภายในกำหนดไม่เกิน 3 วัน และสำหรับคลังในเขต กทม. ผู้เข้าประกวดราคาต้องขนย้ายเอกสารให้แล้วเสร็จภายในกำหนดไม่เกิน 4 วัน**
   1. การขนย้ายเอกสารครั้งแรก ของปีที่ประกวดราคาได้ ผู้ชนะการประกวดราคาต้องเริ่มทำการขนย้ายเอกสารจากบริเวณที่ธนาคารกำหนด **ในวันรุ่งขึ้นหลังจากวันประกวดราคา**
   2. การขนย้ายเอกสารครั้งต่อๆ ไป ของปีที่ประกวดราคาได้ **ธนาคารจะเป็นผู้แจ้งกำหนดการให้ทราบ**
8. ผู้เข้าประกวดราคาจะต้องทำลายเอกสารด้วยมาตรการทางเทคโนโลยีที่เหมาะสมซึ่งรวมถึงแต่ไม่จำกัดเพียง วิธีซอยด้วยเครื่อง (Cross-Cutting) ที่ได้มาตรฐานและเป็นที่ยอมรับในอุตสาหกรรม หรือวิธีการอื่นใดตามที่ธนาคารอนุมัติเป็นหนังสือ จนข้อมูลในเอกสารไม่มีสภาพเป็นข้อมูลส่วนบุคคลตามกฎหมายว่าด้วยการคุ้มครองข้อมูลส่วนบุคคล และไม่สามารถนำมาประกอบเพื่อให้ปรากฎข้อมูลส่วนบุคคลได้ ทั้งนี้ ธนาคารอาจกำหนดมาตรฐานของการทำลายเอกสารตามระดับความเสี่ยงของข้อมูลได้
9. ในขั้นตอนการทำลายเอกสาร ให้มีกรรมการฯ ของธนาคารเข้าร่วมสังเกตการณ์ และผู้เข้าประกวดราคาต้องมีหนังสือยืนยันการทำลายเอกสารมอบให้กับธนาคาร หลังจากดำเนินการทำลายเอกสารเรียบร้อยแล้วตามแบบที่ธนาคารกำหนด และเมื่อธนาคารอนุมัติแล้วจึงจะถือว่าผู้ประกวดราคาดำเนินการทำลายเอกสารครบถ้วน เสร็จสิ้นแล้ว
10. ผู้เข้าประกวดราคารับทราบและผูกพันตนในการปฏิบัติให้สอดคล้องกับหน้าที่ของตนเองตามกฎหมายว่าด้วยการคุ้มครองข้อมูลส่วนบุคคล และจะต้องจัดให้มีมาตรการรักษาความมั่นคงปลอดภัยที่เหมาะสม เพื่อป้องกันการสูญหาย เข้าถึง ใช้ เปลี่ยนแปลง แก้ไข หรือเปิดเผยข้อมูลส่วนบุคคลของลูกค้าของธนาคารโดยปราศจากอำนาจหรือโดยมิชอบ ทั้งนี้ ให้เป็นไปตามมาตรฐานขั้นต่ำตามที่กำหนดในประกาศคณะกรรมการคุ้มครองข้อมูลส่วนบุคคล เรื่อง มาตรการรักษาความมั่นคงปลอดภัยของผู้ควบคุมข้อมูลส่วนบุคคล พ.ศ. 2565
11. ในกรณีที่ผู้เข้าประกวดราคาไม่ปฏิบัติตามข้อกำหนดนี้หรือปฏิบัติฝ่าฝืนคำสั่งใด ๆ ของธนาคารที่ชอบด้วยกฎหมายเพื่อการคุ้มครองข้อมูลส่วนบุคคลของลูกค้า หรือก่อให้เกิดความเสียหายใด ๆ แก่ธนาคารอันเนื่องมาจากการฝ่าฝืนข้อกำหนดและเงื่อนไขนี้ ผู้เข้าประกวดราคายินยอมชำระค่าเสียหาย ค่าปรับ และค่าใช้จ่ายใด ๆ ที่เกิดขึ้นจากการไม่ปฏิบัติตามข้อกำหนดนี้หรือการปฏิบัติฝ่าฝืนคำสั่งใด ๆ ทุกประการ ทั้งนี้ หากธนาคารได้รับความเสียหายจากการกระทำใดๆ ของผู้ประกวดราคา และ/หรือตัวแทนของผู้ประกวดราคา ธนาคารยังคงมีสิทธิในการดำเนินการตามกฎหมายเพื่อเยียวยาความเสียหายทุกประการ
12. **หลักเกณฑ์และสิทธิในการพิจารณา**
13. คณะกรรมการฯ จะทำการตรวจสอบคุณสมบัติของผู้เข้าประกวดราคา พร้อมหลักฐานเอกสารให้ถูกต้องครบถ้วน โดยสงวนสิทธิไม่รับพิจารณาและเปิดซองเสนอราคา ของผู้เข้าประกวดราคาที่ยื่นเอกสารไม่ครบถ้วนสมบูรณ์
14. การตัดสินของคณะกรรมการฯจะถือว่าผู้เสนอราคาสูงสุด เป็นผู้ชนะการประกวดราคา ถ้ามีผู้เสนอราคารับซื้อกระดาษสูงสุดเท่ากันมากกว่า 1 ราย คณะกรรมการฯ จะกำหนดให้ผู้เสนอราคาสูงสุดดังกล่าว ยื่นซองเสนอราคาใหม่อีกครั้งภายใน 10 นาที หลังจากคณะกรรมการฯ แจ้งให้เสนอราคา
15. การตัดสินของคณะกรรมการฯ เป็นเพียงการคัดเลือกผู้ชนะการประกวดราคาในเบื้องต้น โดยคณะกรรมการฯ จะต้องนำเสนอความเห็นต่อธนาคาร เพื่อพิจารณาอนุมัติให้ขายต่อไป หากธนาคารพิจารณาเห็นว่าเหมาะสมแล้ว จึงจะสั่งอนุมัติต่อไป
16. **ข้อสงวนสิทธิ**
17. ธนาคารทรงไว้ซึ่งสิทธิที่จะไม่รับราคาสูงสุด หรืออาจจะยกเลิกการประกวดราคาก็ได้สุดแต่จะพิจารณา เพื่อประโยชน์ของธนาคารเป็นสำคัญ และให้ถือว่าการตัดสินของธนาคารเป็นเด็ดขาด ผู้เข้าประกวดราคาจะเรียกร้องค่าเสียหายใดๆ มิได้
18. ผู้เข้าประกวดราคาที่ได้รับการคัดเลือกต้องดำเนินการให้เป็นไปตามเงื่อนไขดังกล่าวข้างต้น หากไม่ดำเนินการตามเงื่อนไขไม่ว่าข้อหนึ่งข้อใด ธนาคารมีสิทธิยกเลิกการประกวดราคาดังกล่าวได้โดยทันที โดยผู้เข้าประกวดราคา จะฟ้องร้อง  
    เรียกค่าเสียหายใด ๆ จากธนาคาร มิได้

